**„Топъл обяд в условията на пандемията от COVID-19 в Община Свищов“ по Оперативна програма за храни и/или основно материално подпомагане, BG05FMOP001-5.001 - „3.1 - Топъл обяд в условията на пандемията от COVID-19“**

Проектът се реализира в условията на извънредна пандемична ситуация и осигурява топъл обяд на лица живеещи в бедност на територията на община Свищов. Осигури се подкрепа за задоволяване на базовата нужда от храна за хората, които се нуждаят от социална закрила в най - висока степен в отговор на пандемията от COVID-19, като се осигури подкрепа за задоволяване на основни жизнени потребности на най-нуждаещите се лица. Проектната цел е предоставяне на услугата на лица без доходи или с ниски доходи под линията на бедност - хора в затруднение поради влошената икономическа обстановка в страната, хора, които поради възрастта си или налични увреждания са в по-висок риск от заразяване и неблагоприятно протичане на инфекцията; лица, поставени под карантина - без доходи или с ниски доходи под линията на бедност и нямат близки, които да им окажат подкрепа; лица, обект на социално подпомагане, за които е установена нужда от допълнителна подкрепа и в условията на извънредна епидемична обстановка, са в невъзможност да задоволят основните си жизнени потребности. Даде се възможност на лица от територията на община Свищов представители на целевите групи да получават топъл обяд след подбора им по механизъм за идентифициране на най-нуждаещите се лица.

Основните дейности, които се изпълняват в рамките на проекта са: определяне на целевите групи, приготвяне на топъл обяд, предоставяне на топъл обяд, реализиране на съпътстващи мерки.

Предвижда се реализирането на съпътстващи мерки по настоящото проектно предложение да се извърши от социален работник на Домашен социален патронаж/ служител със социално образование, който работи с целевите групи, запознат с техните проблеми и комуникира с дирекция "Социално подпомагане"/. При преценка и необходимост е допустимо включването и на други експерти/служители с необходимата квалификация и професионална компетентност. Общинска администрация разполага с нужните кадри, които са с дългогодишен опит и могат качествено да изпълнят дейността. Ежемесечно и при нужда се консултират потребителите, на които е осигурен топъл обяд, съгласно изискванията на Методическото указание по предоставяне и отчитане на съпътстващи мерки по операция BG05FMOP001-5.001 „3.1 - Топъл обяд в условия на пандемията от COVID-19“. Съпътстващите мерки се реализират през целия период на изпълнение на договора и изцяло са съобразени с противоепидемичните мерки и със специфичните нужди на хората в тези условия. Съпътстващите мерки се предоставят под формата на дейности, допринасящи за социалното приобщаване на най-нуждаещите се лица.

Извършва се индивидуално консултиране и съдействие на крайните потребители на топъл обяд, съобразно индивидуалните им нужди за: възможностите за ползване на други социални услуги, предоставяни на територията на общината, включително и такива, финансирани от ЕСФ; ползването на административни общински услуги, съдействие за осигуряване на временен подслон на бездомните лица, за подпомагане на достъпа до здравни и социални услуги, за управление на семейния бюджет, за здравословно и балансирано хранене, консултиране за изискванията, свързани с въведените противоепидемични мерки и др. - други форми на индивидуална подкрепа, съдействие, консултиране, реализирани в отговор на конкретно установени нужди и проблеми на представителите на целевите групи с цел преодоляване на последствията продължителната социална изолация. Съпътстващите мерки се предоставят в зависимост от установена и заявена нужда от конкретни потребители.

Целта на проектното предложение:

1. Намаляване броя на живеещите в бедност в община Свищов, чрез осигуряване на топъл обяд за хората, засегнати в най-висока степен от пандемията COVID-19 и последиците от нея.

2. Приготвяне и доставка до дома на топъл обяд за уязвими граждани от община Свищов, които поради бедност и продължителна социална изолация, в условията на криза, произтичаща от разпространението на COVID-19 са в затруднение да осигурят сами прехраната си.

Община Свищов изпълни съответните действия, за да не допусне прекъсване на услугата за нуждаещите се лица. Домашен социален патронаж е услуга с дългогодишен опит и разполага с необходимия ресурс за предоставяне на топъл обяд. При обявяване на възможност Общината реагира своевременно за удължаване срока на услугата след 27.04.2021 г.

Продължителността на проекта е 4 месеца.

Общата стойност на проекта: 24057,00 лв.

Финансиране от ЕФРР: 24057,00 лв.

Начало на проекта: 02.01.2017 г.

Край на проекта: 27.04.2021 г.